JohanHeinsen/ENO huggingface dataset:
Odense Adresse-Contoirs Efterretninger, 1835-02-09
Ved Proklama af Dags Dato, som vil blive læst inden vedkommende Retter, ere, overeensstemmende med Plakaten af 2 Juni 1819 § 2, med 12 Ugers Varsel indkaldte Alle og Enhver, som maatte formene sig at have Noget at fordre i Bogbinder Hans Holm Heide her af Rudkjøbing, hans til Skifterettens Behandling opgivne Boe, til med deres Paastande at fremkomme, og saadant deres havende Krav, inden foreskrevne TidsForløb, for undertegnede Skifteforvalter at anmelde og beviisliggjøre; hvilket herved endvidere bekjendtgjøres. Rudkjøbing Byefogedkontoir den 50 Januar 1835. Schmidten.
Odense Adresse-Contoirs Efterretninger, 1835-02-10
Nr. 25. 64 Aargang. Fyens Stifts privilegerede. Kongelig allene Avertissementstidende. Adresse-Avis og overalt i de danske Stater. Forsendes med Brevposten, af Søren Hempel, Kancellieraad. Redigeres, trykkes og udgives i Odense. Tirsdagen. 10 Februar 1835. Jndhold. Storbrittannien (Dronningens Svangerskab. Uenighed i Kabinettet. Handelen med China afbrudt). Portugal (Prinds Augusts Ankomst. Adresse til Dronningen om Kammerets Opløsning). Naturtildragelse. Udenlandske Blandinger. - Fædrelandet. Kongehuset. Offentlige Foranstaltninger, Valgforhandlinger, Videnskabelighed. Svendborg. Odense.
Odense Adresse-Contoirs Efterretninger, 1835-02-10
Storbrittannien. Et Rygte, som allerede forrige Post omtalte, men hvilket vi fandt det upassende at meddele, for det maatte vise sig som grundet, har nu erholdt Bekræftelse, nemlig, at Dronningen af Engelland befinder sig i velsignede Omstændigheder, en Efterretning, som i sine Følger kan være af stor Vigtighed. Hs. Majestæt Kongen af Engelland, født den 21 August 1765, formælede sig den 11 Juli 1818. med den nuværende Dronning, Adelheid, fød Prindsesse af Sachsen=Meiningen den 13 August 1792, og dette Ægteskab var hidtil forblevet barnløst. Som Engellands Tronarving havde Man derfor i længere Tid betragtet Prindsesse Victorie, en Datter af Hertugen af Kent, Kongen ældste Broder, - da Storbrittanniens Krone gaaer i Ar paa Spindesiden, saaledes at den ældre Broders Datter udelukker den yngre Broder –, imedens Kongeriget Hannover, hvor den qvindelige Linie ikke saasnart gaaer i Arvefølge, skulde gaae over til Hertugen af Cumberland og hans Efterkommere, og altsaa vilde blive adskilt fra den en gelske Krone, dersom ikke endnu Dronningen skjænker begge Lande en fælleds mandlig Arving. Med Undtagelse af "Morning-Chronicle havde Bladene af Delicatesse i Begyndelsen tiet om denne Sag; men nu angiver den ministerielle "Morning-Post, der har mange Forbindelser ved Hoffet, det som sin Pligt at erklære, at den holder Efterretningen for velgrundet, og Times tilføier, at den ikke havde villet omtale denne vigtige Gienstand, saalænge den ikke var officielt anmeldt; men nu har Rygtet i 8 Dage været i Omløb, og finder fuldkommen Tiltro i de høiere Kredse.
Odense Adresse-Contoirs Efterretninger, 1835-02-10
En anden vigtig Efterretning er, at der skal herske Uenighed i Kabinettet. Efter Koureren skulde Hertugen af Wellingtons høire Haand, Sir George Murray, allerede have opgivet sit Sæde i Kabinettet, maaskee som Følge af at han ikke er bleven valgt til Parlamentsmedlem, hvilket vel enhver Minister burde være. Fremdeles skal den næsten sikkre Udsigt for Ministeriet, til at see sig slaaet strax ved den første Afstemning, dersom Hr. Abercromby vorder valgt til Ordfører (Præsident, have udbredt uventet Bestyrtelse, og Hentydninger, som ere udgaaede fra høiere Sted, skulle ikke være af den gunstigste Art. Naturligviis er Alt spændt paa Ordfører=Valget, som det nye Parlaments første Handling, og Bladene søge, hvert paa sin Viis, at bearbeide Gemytterne. Værst er Times faren, da den stedse forhen har overøst Hr. Abercromby med de stærkeste Lovtaler og nu gjerne vilde søge at nedsætte ham. Han har selv givet et nyt Beviis paa sin sædvanlige ærlige Færd, ved at forlade London, for ikke engang at have Skin af, at hverve Stemmer.
Odense Adresse-Contoirs Efterretninger, 1835-02-10
China har pludseligen afbrudt Handelen med Engelland, fordi dettes Generalkonsul Lord Napier, - eller som Vicekongen Lu kalder ham: "det barbariske Øie" - havde begivet sig til Canton, uden først at søge om Tilladelse der, til i Macao. Lu har befalet ham at vende tilbage og forbudt Hong=Kjøbmændene at handle med Engellænderne, men Lorden synes ikke uagtet det tordnende Sprog, der føres imod ham –, at ville give efter, men tvertimod ved Hielp af nogle i Nærheden værende engelske Krigskibe at ville antage en truende Stilling.
Odense Adresse-Contoirs Efterretninger, 1835-02-10
Portugal. Prinds August (Hertugen af Leuchtenberg) er den 25. Januar under Kanonernes Torden ankommen til Lissabon, den 27de vilde han gaae i Land, hvorpaa Formælingen med Dronningen strax skulde fuldbyrdes. Deputeertkammeret havde afslaaet, at udsætte sine Møder i de tre Galladage, og vilde kun anvende een Dag (selve Formælingsdagen) til Festen. Cortesmøderne vare atter aabnede den 20de, da Hertugen af Palmella forelagde tre Lovudkast, hvorpaa Hr. Tavares bemærkede, at Ministeren havde krænket Kammerets Prærogativer, da Diskussionen over et af dem allerede var begyndt i den overordentlige Session. En tumultuarisk Debatte opstod, og selv paa Gallerierne blev det meget uroligt. Man raabte: "Ned med Forræderne, Ned med Ministrene og de Ministerielle, Længe leve Dronningen og Chartet!" Da den forhadte Ex=Politie=Jntendant, Baron Renduse, i det samme traadte ind med Hatten paa Hovedet, blev Larmen endnu værre, og Roligheden gjenoprette des kun med Møie. Endnu vigtigere var Mødet den 23de da der forelagdes en af Marskal Saldanha og 30 andre Medlemmer undertegnet Adresse til Dronningen, om at opløse Kammeret, fordi Man ikke kan vente noget Godt, for Landet af den i Kammeret herskende Uenighed og Mangel paa en bestemt Majoritet. Adressen henvistes til en Kommittee, og vakte stor Bekymring hos Ministeriet, især fordi den tillige var undertegnet af Saldanha. Den er forfattet af Hr. Passos, der i samme Møde fremkom med et ligesaa paafaldende Andragende: Afskaffelsen af den katholske Geistligheds Collibat.
Odense Adresse-Contoirs Efterretninger, 1835-02-10
Naturtildragelse. En frygtelig Orkan har om Natten den 16 Decbr. hjemsøgt Staden Marsala og Omegn paa Sicilien. Om Morgenen vare Tagene og Gaderne ikke allene bedækkede med Hagelkorn, men ogsaa med utallige Aerolither (Luftsteene), af en Nøds Størrelse, som havde en sphærisk eller sphæroidalsk Form, vare af guulagtig Farve og af en overordentlig Haardhed og Fasthed. En Mængde Fugle faldt døde til Jorden, og meget Qvæg ihjelsloges paa Marken. Næste Dag blev overordentlig kold. Den 28 Decbr. var Vandet bedækket med Jis.
Odense Adresse-Contoirs Efterretninger, 1835-02-10
Udenlandske Blandinger. Frankerig. Den fordum saa berømte tragiske Skuespillerinde, Demoiselle Duchesnois, er den 7 Januar død i Paris, efter et langt og smerteligt Sygeleie. Jblandt dem, som bare Ligklædets Ender, vare de bekjendte Deputerede Martin (du Nord), Oberst Bricqueville og General Merlin.
Odense Adresse-Contoirs Efterretninger, 1835-02-10
J Bona er i Midten af Decbr. en frygtelig Epidemie udbrudt. Man havde omtrent 1000 Syge iblandt de Militaire.
Odense Adresse-Contoirs Efterretninger, 1835-02-10
Flere af Frankerigs meest udmærkede Mænd have stiftet et fransk Selskab for Slaveriets Ophævelse." Quotidienne" er lagt under Beslag for en Artikel, betitlet: "Kongen drikker."
Odense Adresse-Contoirs Efterretninger, 1835-02-10
Tribunne har nu havt sin 105 Proces for en fra et engelsk Blad oversat Artikel, der var stillet imod Kongen. Udgiveren Hr. Bichat dømtes til 6 Maaneders Fængsel og i en Mulkt af 2000 Fr.
Odense Adresse-Contoirs Efterretninger, 1835-02-10
J Paris sidde for Tiden 12 Redakteurer i Fængsel og 3 andre ventes meget snart.
Odense Adresse-Contoirs Efterretninger, 1835-02-10
Jtalien. Komponisten ingarelli er i Neapel afgaaet ved Døden.
Odense Adresse-Contoirs Efterretninger, 1835-02-10
Dampskibet St. Wenefrede, som gik imellem Marseille og Neapel, er sidste Juledag totalt opbrændt i sidstnævnte Havn. Foruden en betydelig Ladning Stykgods havde det ogsaa 10,000 neapolitanske Coupons ombord, hvorved et Banquierhuus lider et føleligt Tab. Paa Grund af Festdagen havde Skibet Jntet maattet losse.
Odense Adresse-Contoirs Efterretninger, 1835-02-10
Belgien. J en Kulgrube ved Volda-Labord, i Nærheden af Lüttich, er en sørgelig Tildragelse indtruffen. 8 Arbeidere firede sig ned i Schachten, for at begynde deres Dagværk. J en Dybde af omtrent 140 Fod brast Touget og de styrtede ned. 4 af disse Ulykkelige døde paa Stedet, 3 levede omtrent en Time og den Ottende døde den følgende Nat. Deres Legemer vare skrækkeligen lemlæstede; Arme og Been vare som knuste; en Arm var aldeles reven af den Ene.
Odense Adresse-Contoirs Efterretninger, 1835-02-10
Vor Landsmand, den bekjendte Digter Harro Harring, (i Pohlen kjendt under Navnet Kazimirowic), er med en af sine Forviisningsfæller bleven fængslet i Ostende; Begge kom fra London og vilde reise til Brussel.
Odense Adresse-Contoirs Efterretninger, 1835-02-10
Tydskland. Fra Bayern ere 16 Drenge fra fornemme Huse sendte til Freiburg i Schweitz, for at dannes af Jesuiterne.
Odense Adresse-Contoirs Efterretninger, 1835-02-10
J Hertugdømmet Altenburg ere Skolelærerne med stor Beredvillighed af Stænderne, under fordeelagtige Betingelser, blevne optagne i Statsembedsmændenes Enkekasse; et deele glædeligt Skridt til at formilde denne hæderlige Stands møisommelige Stilling.
Odense Adresse-Contoirs Efterretninger, 1835-02-10
J Stuttgardt er fra Nytaar udkommet en engelsk Tidende for Tydskland, 3 Gange om Ugen som politisk Blad, under Navn af Evening Post, og een Gang som ikke politisk, under Titel af Albion. Den koster kunden tolvte Deel af Gallignanis Messenger, det billigste engelske Blad.
Odense Adresse-Contoirs Efterretninger, 1835-02-10
Hvad dog det bayerske Politie kan gjøre mærkelige Opdagelser, En Familiefader i München havde klaget over, at Goldsmiths bekjendte Roman: "Landsbyepræsten i Wakefield, som de engelske Privatlærere benyttede sig af ved Underviisninger i dette Sprog, fremmede Usædelighed og formindskede Agtelse for offentlige og private Dyder, Denne Klage fandt det fromme Politie velgrundet og forbød Brugen af denne Bog ved Underviisning.
Odense Adresse-Contoirs Efterretninger, 1835-02-10
Den forhenværende hessenedarmstadtske Lieutenant Dr. W. Schulz, som var dømt til 5 Aars Fæstningsarrest, paa Slottet Babenhausen, har Natten imellem den 30 og 31 Decbr. overfilet Fængselets Jernstænger og er undvegen. Han forfølges med Stikbreve, J Bayern har Man taget kraftige Forholdsregler imod Tiggeriet; i Fremtiden skulle saavel Tiggerne, som de, der give dem Almisser, strængt straffes.
Odense Adresse-Contoirs Efterretninger, 1835-02-10
Østerrig. Det skal nu være oplyst, at den frygtelige Brand i Wiener=Neustadt er opstaaet derved, at en Kudsk, som vilde tænde sin Pibe i en Lade, tabte den brændende Svamp. Trækvinden førte den med sig, og da Kudsken i det samme fik befaling at spænde for, opgav han at søge derefter. En Time derpaa stod Staden i Lue. Af Græmmelse derover faldt han i en Sygdom, hvoraf han døde; men kort for bekjendte han dette, for at befrie Uskyldige fra Mistanke. - Et nyt advarende Exempel for dem, som gjøre sig skyldige i en høist utidig Anvendelse af Tobaksrygningen, - og disses Tal er nuomstunder Legio.
Odense Adresse-Contoirs Efterretninger, 1835-02-10
Rusland. Jfølge en i Hamborger Korrespondent meddeelt Skrivelse fra Moskau, er den berømte pohlske Deputerede Vincens Niemojewski, hvis Dødsdom Keiser Nikolaus havde formildet til Fængsel paa Livstid, under Transporten til sin Bestemmelse, død i Moscau i Løbet af forrige Maaned. Jfølge hiin Skrivelse ville velunderrettede Personer vide, at den Afdøde kort for sin Død har opdaget alle de hidtil ubekjendte Planer, som ere lagte af de i Landsforviisning levende pohlske Fædrelandsvenner.
Odense Adresse-Contoirs Efterretninger, 1835-02-10
Fædrelandet. Kongehuset. Den, formedelst Hs. Maj. Dronningens Upasselighed udsatte Cour ved Hoffet i Anledning af Hs. Maj. Kongens allerhøieste Fødselsdag, har nu fundet Sted, den 4d.
Odense Adresse-Contoirs Efterretninger, 1835-02-10
Offentlige Foranstaltninger. Jens Jacobsen Friis, som for Brandstiftelse paa sit Fæstehuus i Grevskabet Knuthenborg var dømt til at have sin Hals forgjort, er af Hs. Majestæt benaadet med at hensættes til Arbeide i Kjøbenhavns Fæstning sin Livstid. Hans Hustru, som sigtedes for Mevideri i Forbrydelsen, er i Høiesteret frikiendt. Hofjægermester C. C. S. Greve af Danneskjold-Samsøe, der. som i 1825 forundtes Sæde i Høiesteret som Assessor anscultans, er nu efter Ønske udtraadt af denne Stilling.
Odense Adresse-Contoirs Efterretninger, 1835-02-10
Den 24 Januar ere biskop over Aalborg Stift, Dr. og Professor theol. N. Fogtmann, og Biskop over Ribe Stift, T. C. Müller, udnævnte til Riddere af Dannebrogen; og Ridderne, Kammerherre J. Benzon i Odense, og Biskop over Viborg Stift, N. E. Ollgaard, til Dannebrogsmænd.
Odense Adresse-Contoirs Efterretninger, 1835-02-10
Den 27de, Kommandeersergeant ved Hs. Majestæts Livjægerkorps, J. P. Borch, og Kommandeersergeanterne R. Truelsen af Kronens Regiment og H. F. Hassel af 1ste Jydske Jnfanterie=Regiment udnævnte til Dannebrogsmænd.
Odense Adresse-Contoirs Efterretninger, 1835-02-10
Valgforhandlinger. Da Landvæsenskommissair Secher til Schaffegaard, som Hs. Majestæt den 19 Septbr. f. A. udnævnte til Deputeret i Provindsialstændernes Forsamling, for Nørre=Jylland, har anholdt om at fritages for Møde paa Grund af Sygelighed, har det behaget Hs. Majestæt den 30 Januar allernaadigst at entledige ham, og i hans Sted at udnævne Justitsraad Borgemester og Byefoged Estrup i Kolding til Deputeret i hiin Forsamling.
Odense Adresse-Contoirs Efterretninger, 1835-02-10
Valgene af Deputerede og Suppleanter til Provindsialstændernes Forsamling for Nørre-Jylland ere nu samtlige tilendebragte, og Collegialtidenden, meddeler en lignende Oversigt over disse Valg som den tidligere givne over Valgene til Forsamlingen i Roeskilde.
Odense Adresse-Contoirs Efterretninger, 1835-02-10
J Kjøbenhavnsposten, beklages, at en saa djærv og indsigtsfuld Mand som Hr. Generalkrigskommissair Neergaard har frasagt sig det tidligere modtagne Valg som Deputeret, og Jndsenderen mener, at han skylder sine Vælgere, tilfredsstillende at retfærdiggjøre dette Skridt. Herpaa har Hr. Generalkrigskommissairen svaret: "Saasnart en uheldig Skjebne, der for Øieblikket truer mig, er bortfjernet, agter jeg strax, ophøiet over ethvert smaaligt Hensyn, med mandigt Frisind at afgive den forlangte Oplysning, – forsaavidt den da endnu ikke ligger soleklar for Verdens Øine, - uden frygtsom Halvfortielse, af hvad jeg kan og bør sige om selve Sagen, og hvad dermed staaer i nærmeste Forbindelse. Dette skylder" jeg den tillidsfulde Opmærksomhed, som ædle Medborgere have værdiget min Færd. - dette skylder jeg Sandheden, – dette skylder jeg ogsaa mig selv Videnskabelighed. Den 2 Febr. foretoges i Hof= og Stadsretten Trykkefrihedssagen imod Prof. David. Generalfiskalen begjærede en forlænget Anstand af 8 Dage, hvilken af Retten blev bevilget. Samme Dag incamineredes for samme Ret Sagen imod Redactøren af den frie Presse, Kand. theol. P. Larsen. Den beskikkede Actor, Prøveprokurator Buntzen, fremlagde sit Jndlæg. For Anklagede mødte Kand. juris Arnesen; Sagen blev udsat i 8 Dage. Svendborg den 6 Februar 1835. Kongens Fødselsdag har her atter i Aar fremkaldt, ret mange glade og skjønne Timer. - Paa selve den 28 Januar blev i Arbeidsanstalten af Bestyrelsen givet de Fattige et godt Maaltid, Mad og Viin. - Om Aftenen var paa Raadhuset af de eligerede Borgere foranstaltet et meget muntert og vakkert Bal. Over Bordet blev afsjunget en smuk Sang og Skaalen udbragt med Hentydning paa den Kjerlighed, Tillid, Taknemmelighed og Ærefrygt, der skyldes den elsked Keonge, Jver hvorved Salen, der var smykket med et vel udført Transparent, gjenlød af Hurraraab. Hs. Kongel. Høyhed Gouverneurens Skaal blev derpaa udbragt af de eligerede Borgere ledsaget af Selskabets Hurra. Det ikke ubetydelige Overskud af dette Aars Jndtægt blev senere uddeelt blandt Huusarme. - Den 29de erholdt alle Arrestanterne et godt Maaltid Mad, der besørgedes og bekostedes af Malermester Trabolt. - Den 30te høitideligholdtes Dagen i Svendborg Byes nye Klub, hvor Direktionen havde foranstaltet en stor Diner og Taffelmusik; Skaalen blev ligeledes her udbragt og tømt med største Enthusiasme. Milde Gaver, bleve rigeligen indsamlede og den gladeste Stemning herskede. Hs. Kongel. Høihed Gouverneurens Skaal blev ligeledes her udbragt af Formanden for de eligerede Borgere.
Odense Adresse-Contoirs Efterretninger, 1835-02-10
Den 1 Februar høitideligholdtes Dagen af det talrige borgerlige Skydelaug, der meest bestaaer af agtede Borgere af Haandværksklassen. Selskabet havde foranstaltet, at der om Morgenen tidlig gik Musik gjennem Gaderne, og om Aftenen var et stærkt besøgt Bal paa Raadhuset. Ved Bordet, paa cirka 150 Kouvert, blev ved Skaalen en vakker Sang afsjungen, hvorefter de hjerteligste Hurraraab løde, saavelsom ved Skaalen for Stiftets høie Gouverneur. Den hele Fest har Udtrykket af inderlig og utvungen Glæde, medens dog den største Orden og bedste Selskabstone herskede under hele Festen, som varede til den lyse Morgen. Dagen efter var i Kontinuation af denne Fest Bal paa Raadhuset for Selskabets Medlemmers Børn; saa det kan med Sandhed siges, at alle Klasser, Rige og Fattige, Gamle og Unge deeltoge i Glæden. Disse Glædesdage endte ogsaa behageligen derved, at Onsdagen den 4 Februar paa Raadhuset i en stor Forsamling, Dannebrogsmændenes Hæderstegn blev overrakt Hr. Garverie=Entrepreneur C. Ravn, idet den herved stedfindende Høitidelighed, under jublende Hurraraab sluttede med, alle Danskes Ønske: længe leve Kongen,
Odense Adresse-Contoirs Efterretninger, 1835-02-10
Odense. Efter et fugtigt og ustadigt Veirligt have vi nu med nordlig Vind faaet lidt Frost, og Luften truer med Snee. Søemændene vente ikke meere stræng Vinter, men ere i fuld Færd med at gjøre sig seilklare. Temperaturen har i det Hele været saa mild, at Maanedsroser og flere Planter i forrige og denne Maaned her have blomstret i fri Luft.
Odense Adresse-Contoirs Efterretninger, 1835-02-10
Fra 1 Januar til 31 Decbr. 1834, begge incl., ere Fyens Stift, Kopulerede: 1229 Par. af Mandkjøn 2699. Fødte: af Qvindekjøn 2567. Mandkjøn 2010.
Odense Adresse-Contoirs Efterretninger, 1835-02-10
Døde: af Qvindekjøn 1816. altsaa 1440 fl. Fødte end Døde.
Odense Adresse-Contoirs Efterretninger, 1835-02-10
Jblandt de Fødte ere 46 Par Tvillinger og En født Trillinger. Udenfor Ægteskab ere fødte 708. Jblandt de Døde ere 224 dødfødte og 1504 ere bortdøde Børn i en Alder under 10 Aar. usædvanlig høi Alder have opnaaet: 382 en Alder fra 70 til 80 Aar. 259 en Alder fra 80 til 90 Aar. 52 en Alder fra 90 til 100 Aar og i en Alder over 100 Aar.
Odense Adresse-Contoirs Efterretninger, 1835-02-10
Pludselige Dødsfald. 6 Mennesker ere døde pludselig, 5 fundne opskyllede fra Havet, 5 fundne døde paa Marken og 1 funden død paa Veien. Ved ulykkelige Hændelser Omkomne: 19 Mennesker ere druknede deels paa Søen, deels i Aaer, Vandsteder og Tørvegrave; et Barn druknet ved at falde i en Brønd; et Barn skaaldet tildøde ved at vælte en Gryde kogende Suppe paa sig; et Barn dræbt af en Møllevinge, og en Kone dræbt af en Mølle, en Mand væltet med et Læs Høe og døde Dagen efter; en Mand faaet Hovedet ituslaget ved at styrte af en Vogn med løbske Heste; en Dreng paa 12 Aar knust Hjerneskallen ved et Fald fra en Vogn, og i død ved at falde ned af et Læs Høe og brække Halshvirvelen; en Mand død af et Fald fra et Lofte, en Mand død efter et Fald fra et Træe i Skoven; en Mand død ved i Mørke at falde ned fra en Broe, og i død ved at falde ned fra Taget af en Mølle, hvorpaa han byggede, 2 Drenge ihielslagne af Heste; 1 qvalt i en sammenstyrtet Gruusgrav, og en Dreng, 3 Aar gammel, qvalt i en Sandgrav; en Mand ihielslaget af en Møllesteen, som sprang itu; en Pige død ved af Uvidenhed at drikke Rottekrudsvand, som blev brugt til Hestekuur, og 2 døde deels af indgivet og deels af indtaget urigtigt Medikamment. Dræbre: 10 Mennesker have hængt sig selv, af hvilke dog den ene i Vildelse; i druknet sig selv; 1 aflivet sig selv med en Ragekniv, og 2 have overskaaret Halsen paa sig selv.
Odense Adresse-Contoirs Efterretninger, 1835-02-10
Odense Kjøbstad. Kopulerede: 73 Par. af Mandkjøn 166. Fødte: af Qvindekjøn 149. af Mandkjøn 145.
Odense Adresse-Contoirs Efterretninger, 1835-02-10
Døde: af Qvindekjøn 144. er - 289 altsaa 26 flere Fødte end Døde.
Odense Adresse-Contoirs Efterretninger, 1835-02-10
Ledigt Embede. Under det danske Kancellie: Sønderup og Sulderup Menigheder i Viborg Stift, 250 Rd.,
Odense Adresse-Contoirs Efterretninger, 1835-02-10
Beltpassage fra den 1 til 8 Febr. 1835. Fra Fyen til Sielland.
Odense Adresse-Contoirs Efterretninger, 1835-02-10
Kjøbmændene Steinhart og Lottner; Kapitain Recke; Handelsmand Møller; Kapitain Schmidt; Mr. Eugene Josson; Kjøbmand Stürmer; Hr. Apinus, Hr. Schlegelmilch: Hr. P. Lyten; Handelsmand Eriksen, Jnspekteur Heinrichsen; Billedhugger Yahn, Kand. juris Yahn; Bagermester Piper; Kjøbmand Brandt; Ritmester v. Qvalen; Kand. chir. Jensen; Sekondlieutenant Tersling; Student With; Malersvend Langhoff. Den Zeoplo de Bouligny, Handelsbet. Rønning; Kammerjunker Barth; Kjøbmand Mannheim; HandelskommisAlexander; Major v. Beichmann. Fra Sielland til Fyen. Jfr. Henriksen; Handelsfuldm. Victor, Particulier Mølvard; Toldbetjent Ribe, Pastor Gad; Kand. theol. Pape og Bjerrum; Styrmændene Andersen, Petersen og Schmidt; Kjøbmændene Salomonsen og Holm; Oberstlieuten. v. Krohm: Skibskapit. Burchard; Krigsraad, Toldkasserer v. Landsmann; Hr. C. Withe, Forvalter Jørgensen; Forpagter Briand; Kand. juris Møller; Overtoldbetjent Wilde; Fuldm. Bülow med Familie, Forpagter Holm. AVERTISSEMENTS Central=Administrationen for Selskabet til Hesteavlens Fremme i de danske Provindser ønsker, ved Actier at anskaffe flere Hingste af ædel Race til Fordeling i Landet.
Odense Adresse-Contoirs Efterretninger, 1835-02-10
De i Fyen, som vilde deeltage i en saadan Actie=Forening og ønske at kjende Vilkaarene, vilde behage at henvende sig til Hr. Ritmester, Ridder v. Bülow i Odense, som derom meddeler nærmere Oplysning. Ad
Odense Adresse-Contoirs Efterretninger, 1835-02-10
Hos Guldsmed P. Petersen i Odense kan en duelig Guldarbeider strax erholde Kondition.
Odense Adresse-Contoirs Efterretninger, 1835-02-10
En ung Pige af sædelig Opdragelse, der kan deeltage i alt huusligt Arbeide, ønsker Kondition til 1 Mai d. A. Refletterende bedes at aflægge en Billet paa Adressekontoiret, mærket G. G. En Jomfrue af god Familie ønsker sig antaget i et Huus, helst i Jylland eller her paa Landet, for at undervise Børn i Haandarbeide, Brodering, Skræder= og Linned=Syening m.v., tillige deeltage i Huusholdning. Gode Anbefalinger mangle ikke. Paa Lønnen ansees heller ikke saa meget som paa god Omgang. Billet desangaaende bedes aflagt paa Adressekontoiret, mærket B. J. Til Aarhuus afgaaer Skipper H. Tanggaard førstkommende Løverdag, og medtager Fragtgods og Passagerer. Man behager at melde sig hos Mægler. Brown.
Odense Adresse-Contoirs Efterretninger, 1835-02-10
Hos J. Nilo faaes: Prinds Otto af Danmark og hans Samtid. Af S. S. Jngemann. 1. 2. Deel. 4 Rbd. 4 Mk. 8 s. heft. Doctor Spøg og Raadmand Alvor, eller 96 gode Recepter og nyttige Raad. 1 Mk. heft.
Odense Adresse-Contoirs Efterretninger, 1835-02-10
Nye Harmonia, eller nyeste Samling af udvalgte og yndede Selskabs-Sange. 5 Mk. heft.
Odense Adresse-Contoirs Efterretninger, 1835-02-10
Alle Sorter Skind, som Ræver, Harer, Maar= og Odderskind, kjøbes til de høieste Priser hos Bundtmager. Schwartzbrem paa Odense Vestergade.
Odense Adresse-Contoirs Efterretninger, 1835-02-10
Efter Skifterettens Foranstaltning, bliver Huset No. 545 i denne Kjøbstads Hans Jensens Stræde, afgangne Tømmermester Valentin Lunds Stervbo tilhørende, stillet til Bortsalg ved 3 offentlige Auctioner, som afholdes: Torsdagen den 12 d. M. den 19 Hver Dags Formiddag Kl. 10. den 26 - -De 2 første Auctioner afholdes paa Odense Raadstue og 3die Auction i selve Huset, som bestaar af 5 Fag Forhuus Muur og Bindingsværk og et Halvtags Baghuus. Hvilket herved bekjendtgjøres. Reimuth. Odense den 3 Febr. 1835.